cid:image001.jpg@01D4A27B.A06CD0B0

Republika Hrvatska

Općinski sud u Vinkovcima

Trg bana Josipa Šokčevića 17

32100 Vinkovci

Ured predsjednika

Broj: 7 Su-271/2022-5.

Vinkovci, 1. kolovoza 2022.

OBAVIJEST UZ JAVNI NATJEČAJ

Općinskog suda u Vinkovcima broj: 7 Su-271/2022-4. od 1. kolovoza 2022. za radno mjesto –administrativni referent-sudski zapisničar – 1 (jedan) izvršitelj.

Sukladno članku 4. Uredbe o raspisivanju i provedbi javnog natječaja i internog oglasa u državnoj službi ("Narodne novine" broj: 78/17 i 89/19) obavještavaju se kandidati o sljedećem:

OPIS POSLOVA

ADMINISTRATIVNI REFERENT –SUDSKI ZAPISNIČAR

Piše raspravne zapisnike, presude i ostale odluke po diktatu suca/sudskog savjetnika, obavlja uredsko administrativne poslove sa spisima u referadi, poziva stranke na ročišta, sređuje spise u referadi suca/sudskog savjetnika, priprema otpravke za otpremu, sve provedene radnje provodi kroz sustav eSpisa, kao i druge aplikacije koje se koriste u sudu, te obavlja i ostale poslove sukladno Sudskom poslovniku i Pravilniku o radu u sustavu eSpisa, te po nalogu predsjednika suda ili upravitelja sudske pisarnice.

1. PODACI O PLAĆI

Podaci o plaći za radna mjesta propisani su Uredbom o nazivima radnih mjesta i koeficijentima složenosti poslova u državnoj službi (Narodne novine broj: 37/01., 38/01., 71/01., 89/01., 112/01., 7/02., 17/03., 197/03., 21/04.,25/04., 66/05., 131/05., 11/07., 47/07., 109/07., 58/08., 32/09., 140/09., 21/10., 38/10., 77/10.,113/10., 22/11., 142/11., 31/12., 49/12., 60/12., 78/12., 82/12., 100/12., 124/12., 140/12.,16/13., 25/13., 52/13., 96/13., 126/13., 2/14., 94/14., 140/14., 73/19. i 63/21.).), odredbi čl. 35. Kolektivnog ugovora za državne službenike i namještenike (Narodne novine broj: 56/2022).

1. PRAVNI IZVORI ZA PRIPREMU KANDIDATA

ADMINISTRATIVNI REFERENT –SUDSKI ZAPISNIČAR

1. Ustav Republike Hrvatske (Narodne novine broj: 56/90, 135/97, 08/98, 113/00, 124/00, 28/01, 41/01, 55/01, 76/10, 85/10, 05/14)
2. Sudski poslovnik (Narodne novine broj: 37/14, 49/14, 08/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21, 145/21, 23/22)
3. NAČIN TESTIRANJA KANDIDATA:

* pisana provjera stručnih znanja (Ustav Republike Hrvatske i Sudski poslovnik) i vještina bitnih za obavljanje poslova radnog mjesta, prijepis teksta u trajanju od 10 minuta

Svaki dio provjere znanja vrednuje se sa bodovima od 0-10

Smatra se da je kandidat zadovoljio na provjeri znanja ako je dobio najmanje 5 bodova iz svakog dijela testiranja. Kandidati koji su zadovoljili na pisanoj provjeri pristupaju na razgovor (intervju) s Komisijom. Komisija u razgovoru s kandidatima utvrđuje interese, profesionalne ciljeve i motivaciju za rad, stečeno radno iskustvo, te rezultate u dosadašnjem radu. Rezultati intervjua vrednuju se bodovima od 0-10.

VRIJEME ODRŽAVANJA TESTIRANJA BITI ĆE OBJAVLJENO NAKNADNO (najmanje pet dana prije testiranja).

Vinkovci, 1.kolovoza 2022.

Općinski sud u Vinkovcima